tomron87/hebrew-wikipedia-sentences-corpus huggingface dataset:
בשנת 2015 נוסד קולג' "ארופה" (Arrupe College) – מוסד דו־שנתי המיועד לסטודנטים מעוטי יכולת, במבנה ייחודי שמעניק להם גישה לחינוך בלויולה.
ב־23 במאי 2016 מונתה ג'ו אן רוני (Jo Ann Rooney) לנשיאה ה־24 של האוניברסיטה, האישה הראשונה בתפקיד.
כהונתה הסתיימה בספטמבר 2022, עת החלה כהונתו של מרק ריד (Mark Reed).
הקמפוס הראשי של לויולה, "לייק שור", עם מעל 40 בניינים נמצא על חופי ימת מישיגן.
הקמפוס, שנוסד בשנת 1912, משמש כקמפוס המגורים העיקרי של בית הספר, בית המכללה לאמנויות ומדעים וכן ביתן של מגוון תוכניות לתארים מתקדמים.
קפלת מדונה דלה סטרדה (Madonna Della Strada Chapel), בסגנון אר-דקו שהושלמה בשנת 1939 והיא מרכז חיי הדת של לויולה.
מרכז מונדליין (Mundelein College): אתר היסטורי לאומי אמריקאי.
גורד שחקים בסגנון אר-דקו בגובה 60 מטרים שהושלם בשנת 1930 ומשמש בית לתוכניות האמנויות היפות ואומנויות הבמה של לויולה.
אולם על שם ג'וזף ג'יי ג'נטייל (Joseph J.
Gentile Arena), המכיל 5,500 מושבים לאירועי כדורסל, כדורעף וכן מרכז לאירועי הקמפוס.
במקום נמצא מרכז נורוויל (Norville Center), מרכז אקדמי לסטודנטים-ספורטאים וכן ביתה של קבוצת האתלטיקה רמבלר (Rambler athletics).
Cudahy Memorial Library) מכילה למעלה מ-900,000 כרכים ו-3,600 מנויים לכתבי עת.
בשנת 2008 הורחבה הספרייה והיא כוללת גם את מרכז המידע של האוניברסיטה.
חינוך ומחקר מדעי מתקיימים בבניין קווינלן למדעי החיים (the Quinlan Life Sciences building).
המכון לקיימות סביבתית, הוא מתחם רב תכליתי הכולל מרחב אקדמי, מעונות, חממה ומתקן האנרגיה הגיאותרמית הגדול ביותר בשיקגו.
קמפוס מגדל המים נפתח בשנת 1949, לאורך קטע של שדרת מישיגן (Michigan Avenue) והוא נקרא על שם מגדל המים של שיקגו.
בית הספר ללימודים מתקדמים ומקצועיים,
מגדלי לואיס (Lewis Towers), שנבנו בשנת 1945 כמועדון הנשים הקתוליות (Catholic Women's Club) של אילינוי, הפכון למשכנו של מוזיאון האמנות של אוניברסיטת לויולה וכן משרד נשיא האוניברסיטה.
קמפוס מדעי הבריאות במייווד, שנוסד בשנת 1969, יחד עם המרכז הרפואי של אוניברסיטת לויולה, הוא מקום משכנם של:
המרכז הרפואי של אוניברסיטת לויולה כולל את: בית החולים הראשי, מרפאות החוץ של לויולה, בית החולים לילדים רונלד מקדונלד (Ronald McDonald Children's Hospital), מרכז הסרטן ע"ש הקרדינל ברנרדין (Cardinal Bernardin Cancer Center), ומספר מבני משרדים ומעבדות רפואיות.
בשנת 2011 נמכר המרכז הרפואי לעמותת טריניטי הלת' (Trinity Health) המפעילה מעל 90 בתי חולים בארצות הברית ולויולה ממשיכה להחזיק ולהפעיל את המבנים האקדמיים ומתקני המחקר בקמפוס.
הקמפוס הקבוע של לויולה ברומא נפתח בשנת 1962 ב-Casa Italiana Viaggi Internazionali Studenti (CIVIS), מעונות שנבנו במקור כדי לארח ספורטאים במהלך אולימפיאדת הקיץ 1960. בשנת 1978 עבר הקמפוס למיקומו הנוכחי במונטה מריו, כשני קילומטרים צפונית-מערבית לקריית הוותיקן.
הקמפוס הוא התוכנית האוניברסיטאית האמריקאית הוותיקה ביותר באיטליה, ולומדים בו סטודנטים מלויולה וכן מאוניברסיטאות אחרות המבקשים ללמוד באיטליה.
בשנת 2005 שונה שם הקמפוס, לכבוד המייסד והמנהל אמריטוס ג'ון פ.
בשנת 2010, ייסדה לויולה את מרכז הכנסים והאקולוגיה באתר בו שכן בעבר מרכז הנופש "Resurrection" בוודסטוק, אילינוי (Woodstock, Illinois), כ-80 קילומטרים צפונית-מערבית לשיקגו.
הקמפוס מאכלס את תוכניות ההוראה של האוניברסיטה, ומציע הזדמנות למידה ייחודית.
הנכס משתרע על פני כ-80 דונם והוא כולל בריכות, נחלים, שדות ויערות.
לויולה היא הבעלים והמפעילה של "אחוזת קוניו" וגניה (Cuneo Mansion and Gardens), בפרוורי ורנון הילס, אילינוי, כ-48 קילומטרים צפונית לשיקגו.
האחוזה והשטח נתרמו לאוניברסיטה בשנת 2009, על ידי קרן ג'ון והרטה קוניו (John and Herta Cuneo Foundation).
האחוזה פועלת כמוזיאון ומארחת אירועים מיוחדים וכן תוכניות אקדמיות שונות.
אוניברסיטת לויולה שיקגו דורגה במקום ה-115 מבין "האוניברסיטאות הלאומיות" על פי דירוג המכללות של US News & World Report לשנת 2019.
פורבס (2024-25) דירג את אוניברסיטת לויולה במקום ה-211 מתוך 500 המכללות והאוניברסיטאות הפרטיות והציבוריות המדורגות ביותר באמריקה, במקום ה-113 בקרב המכללות הפרטיות ובמקום ה-32 במערב התיכון.
המחלקה לתאולוגיה של אוניברסיטת לויולה מציעה קורסים לתואר ראשון ותארים מתקדמים בתחומי תאולוגיה שיטתית (Systematic Theology), אתיקה וחקר המקרא, עם מגוון תכנים שאינם מוגבלים לפרשנות קתולית בלבד.
לויולה מפעילה את תוכנית ההכשרה הישועית "First Studies", התכנית נמשכת כשלוש שנים, כחלק מתהליך הכשרה בן 11 שנים לקראת כהונה ישועית.
אוניברסיטת לייף היא אוניברסיטה פרטית במריאטה, ג'ורג'יה, ארצות הברית, המתמחה בהכשרת כירופרקטורים ומבוססת על פילוסופיה ויטליסטית (vitalistic philosophy) המדגישה את כוח הריפוי הטבעי של הגוף ללא תרופות או ניתוחים.
האוניברסיטה מציעה לימודים בכירופרקטיקה, וכן מסלולים במדעי הבריאות, תזונה, פסיכולוגיה, פיזיולוגיה של פעילות גופנית ועוד.
האוניברסיטה נוסדה ב-1974 על ידי הכירופרקטור סיד אי.
ויליאמס בשם Life Chiropractic College, על אתר מכרה זהב ישן הממוקם בסמוך למכון טכני במריאטה (שמאוחר יותר הפך לקמפוס של אוניברסיטת קנסו סטייט).
האוניברסיטה נפתחה לקהל הרחב בינואר 1975. בשנה זו הצטרפו אליה 22 סטודנטים.
ב-1989 שם האוניברסיטה שונה ל-Life College, וב-1966 היא החלה להציע שיעורי תואר ראשון.
ב-2002 התרחש משבר הסמכה באוניברסיטה: מועצת ההסמכה לכירופרקטיקה (CCE) ביטלה את ההסמכה של תוכנית הדוקטורט בגלל דגש יתר על "סאבלוקסציה" (subluxation) כאבחנה ראשונית.
בית המשפט הפדרלי השיב את ההסמכה ב-2003.
ב-2017 מונה רוב סקוט לנשיא, וגאי ריקמן הפך לקנצלר.
בינואר 2025 פרש רוב סקוט מסיבות אישיות, ובפברואר 2025 מונה בריאן מקאולי לנשיא זמני לתקופה של שנתיים.
מכללת הכירופרקטיקה: התוכנית המרכזית היא דוקטור לכירופרקטיקה (D.C.), אחת הגדולות בעולם.
מכללה לתארים בוגר ומתקדמים: תארים בביאולוגיה, פסיכולוגיה, תזונה, ניהול בריאות, מדעי הספורט ועוד, כולל תוכניות מקוונות.
תוכנית הכירופרקטיקה מוסמכת על ידי CCE, אך נמצאת במצב probation (תקופת מבחן) מאז נובמבר 2024, בעיקר בשל שיעורי סיום נמוכים.
קבוצות הספורט של האוניברסיטה, Running Eagles, מתחרות ב-NAIA ומחזיקות בלמעלה מ-37 אליפויות לאומיות, בעיקר ברוגבי, היאבקות, מסלול ושדה.
תוכנית הרוגבי זכתה באליפויות לאומיות ב-2018 ו-2019.
הקמפוס משתרע על כ-445 דונם במריאטה, פרבר של אטלנטה, וכולל מרפאות ציבוריות, מעבדות ומתקני ספורט.
אוניברסיטת מינסטר (שם מלא: האוניברסיטה הווסטפאלית על שם וילהלם; בגרמנית: Westfälische Wilhelms Universität, בראשי תיבות: WWU) היא אחת האוניברסיטאות הגדולות של גרמניה, נכון ל-2016 מנתה האוניברסיטה 44,692 סטודנטים ו-15 פקולטות.
היא קרויה על שם הקיסר הגרמני וילהלם השני.
המזכירות נמצאת בארמון העיר מינסטר.
הפקולטות פזורות ב-285 בניינים שונים ברחבי העיר.
לצד האוניברסיטה ישנם עוד שבעה מוסדות אקדמאיים במינסטר, מה שהופך אותה לעיר סטודנטים מובהקת.
אם זה במחקר או במדע שימושי, אוניברסיטת מינסטר היא מהמובילות בגרמניה.
לאוניברסיטה שם בינלאומי מכובד ולה כ-400 הסכמי חילופי סטודנטים עם אוניברסיטאות ברחבי העולם.
רוב הפקולטות, ביניהם לכלכלה ומשפטים נמצאות במרכז העיר, בין כיכר הקתדרלה והכיכר על שם פאול פון הינדנבורג, שם נמצא חלל ההרצאות הגדול (804 מקומות ישיבה) של האוניברסיטה, בו לרוב מתקיימות הרצאות של הפקולטה לכלכלה ומנהל עסקים.
בית החולים האוניברסיטאי והפקולטה לרפואה נמצאות קצת מחוץ למרכז העיר.
סיפורה של האוניברסיטה מתחיל עם מכינת הישועים, שנוסדה ב-1588. אך רק ב-1780 היא נחנכה כאוניברסיטה עם ארבע פקולטות; משפטים, מדעי הרפואה, פילוסופיה ותאולוגיה.
היום כאמור ישנם 15 פקולטות.
היא נחנכה על ידי פרנץ פון פירסטנברג.
ב-1805 הורחבה האוניברסיטה לאוניברסיטה הפרוסית של וסטפאליה.
ב-1907 הוסב שמה והיא נקראה על שם הקיסר וילהלם השני.
אוניברסיטת מוסקבה, או בשמה הרשמי "אוניברסיטת מוסקבה הממלכתית על שם מיכאיל לומונוסוב" היא האוניברסיטה הגדולה והעתיקה ביותר ברוסיה.
נקראת גם МГУ, או באנגלית: MGU.
האוניברסיטה חברה באיחוד האוניברסיטאות הקלאסיות ברוסיה, והיא אחד ממרכזי המדע והתרבות הלאומיים.
האוניברסיטה החלה להיקרא על שם מיכאיל לומונוסוב בשנת 1940.
אוניברסיטת מוסקבה נוסדה בשנת 1755. היא כוללת 15 מכוני מחקר, 39 פקולטות, יותר מ-300 מחלקות אקדמאיות (קפדרות ברוסית), 7 שלוחות (כולל חמש שלוחות זרות, כולן בחבר המדינות).
באוניברסיטה כ-35,000 סטודנטים הלומדים לתואר ראשון, כ-5,000 סטודנטים לתואר שני, דוקטורנטים וכ-10,000 תלמידי מחלקת המכינה האוניברסיטאית, סך הכל: כ-50,000 סטודנטים.
בפקולטות ומרכזי המחקר יש כ-4,000 חברי סגל, מעל 5,000 חוקרים וצוות עזר בן כ-15,000 איש.
מאז שנת 1992, רקטור אוניברסיטת מוסקבה הוא האקדמאי ויקטור סאדובניצ'יי, דוקטור למדעי המתמטיקה והפיזיקה, המשמש גם כסגן נשיא האקדמיה הרוסית למדעים.
בשנת 2021 האוניברסיטה דורגה בדירוג QS של אוניברסיטאות בעולם במקום ה-74 והיא נחשבת לאוניברסיטה הרוסית החשובה ביותר בעולם.
באותה שנה דורגה במקום 174 ברשימת דירוג אוניברסיטאות בעולם של Times Higher Education.
האוניברסיטה נוסדה ב-25 בינואר 1755 בהוראת הקיסרית הרוסית יליזבטה בעקבות בקשות של איבאן שובלוב ומיכאיל לומונוסוב.
השיעור הראשון התקיים ב-26 באפריל, שאותו חוגגים ברוסיה ביום הסטודנט.
האוניברסיטה התחילה בבניין שמשמש כיום כמוזיאון הכיכר האדומה, והועברה על ידי יקטרינה הגדולה לבניין חדש שנבנה על ידי מאטווי קזקוב בסגנון נאו קלאסיציזם.
הבניין שודרג ושופץ אחרי פלישת נפוליאון לרוסיה (מלחמת רוסיה–צרפת (1812)) על ידי הארכיטקט השווייצרי דומיניקו גילארדי.
במאה ה-18 כללה האוניברסיטה שלוש פקולטות - רפואה, משפטים ופילוסופיה.
בשנת 1905 נוסדה באוניברסיטה אגודה סוציאל-דמוקרטית שקראה להפוך את רוסיה לרפובליקה, בעקבות כך הממשלה החלה להצר את רגליה של האוניברסיטה.
ובשנת 1911 נכנס כוח צבאי לקמפוס האוניברסיטה ובמחאה על כך ועל הפגיעה בכבוד אנשי הסגל, פרשו 130 פרופסורים מהאוניברסיטה.
אלפי סטודנטים הורחקו אז מהלימודים.
בשנת 1917, אחרי מהפכת אוקטובר, האוניברסיטה נפתחה מחדש, גם לבני המעמד הנמוך והבינוני.
בשנת 1940 שונה שם האוניברסיטה לשם המדען מיכאיל לומונוסוב.
בשנת 1991, לאחר קריסת הקומוניזם, נפתחו תשע פקולטות חדשות, בשנת 1992 ניתן לאוניברסיטה מעמד מיוחד: היא מתוקצבת ישירות על ידי הממשלה ולא על ידי משרד החינוך.
בשנת 2016 שוגר לווין "מיכאילו לומונוסוב" שבבעלות המוסד ובעמצאותו מדעני האוניברסיטה ערכו מספר מחקרים.
משנת 1953 ממוקמות כל הפקולטות בגבעת הדרור.
הכוכב שמעל המגדל הראשי שוקל 12 טון.
הבניין הראשי של האוניברסיטה הוקם בתקופתו של סטלין בסגנון "עוגת חתונה" שאפיינה את האדריכלות הקומוניסטית שנקראה בשם: "קלסיציזם סטליניסטי" היווה השראה לסטלין להקמתם של גורדי שחקים בסגנון סובייטי בברית המועצות ובשאר המדינות הקומוניסטיות כתשובה קומוניסטית לסגנון גורדי השחקים האמריקאי.
בזמן הבנייה גבעת הדרור הייתה מחוץ לעיר אבל כיום היא באמצע בין הקרמלין לבין גבולות העיר, בניינים נוספים נבנו מאוחר יותר כגון הפקולטה לספורט ואולם כדורסל, והבנייה נמשכת.
בניין רחב נבנה לצורכי הספרייה שהיא השנייה בגודלה ברוסיה מבחינת מספר הספרים.
האוניברסיטה כוללת גם מעונות מדרום לקמפוס.
הבניין ההיסטורי הישן של האוניברסיטה ברחוב מוחוואיה מאכלס היום את הפקולטות לעיתונאות, לפסיכולוגיה וללימודי אפריקה ואסיה.
אוניברסיטת מונש היא האוניברסיטה האוסטרלית הגדולה ביותר, עם 74,881 סטודנטים וממוקמת במלבורן, אוסטרליה.
לאוניברסיטה שמונה קמפוסים: חמישה בוויקטוריה: קמפוס קלייטון בקלייטון, קמפוס קולפילד בקולפילד, קמפוס פנינסולה בפרנקסטון, קמפוס ויקטוריאני לרוקחות בפארקויל , קמפוס אלפרד ובית חולים בעיר מלבורן, שלושה באסיה; אחד במלזיה, אחד בהודו ואחד בסין.
לאוניברסיטה יש את מרכז מונאש בפראטו שבאיטליה.
המוטו של האוניברסיטה הוא "Ancora imparo", ומשמעותו: "אני עדיין לומד" - אמרה המיוחסת למיכלאנג'לו.
הרקע ההיסטורי של אוניברסיטת מונש , החל כאוניברסיטה ויקטוריאנית.
האוניברסיטה נוסדה על ידי הפרלמנט של מדינת ויקטוריה בשנת 1958 על ידי ראש הממשלה דאז סר רוברט מנזיס כדי לייסד אוניברסיטה שנייה במדינה.
הקמפוס המקורי היה בפרבר קלייטון דרומית מזרחית למלבורן.
ב-1990, סדרה של מיזוגים התבצעו בין אוניברסיטת מונש, המכון לטכנולוגיה צ'ישולם, מכון גיפסלנד להשכלה מתקדמת והמכללה הוויקטוריאנית לרוקחות, הפכו את האוניברסיטה לגדולה ביותר והמגוונת ביותר באוסטרליה.
מתנהלים קורסים מדיפלומה ועד דוקטורט בפקולטות לאמנות ועיצוב, עסקים וכלכלה, חינוך, הנדסה, טכנולוגיות מידע, משפטים, רפואה, רוקחות ומדע.
האוניברסיטה קרויה על שמו של הגנרל האוסטרלי ג'ון מונש וקיבלה סטודנטים ראשונים ב-1961. רבים מהבניינים באוניברסיטת מונש נקראים גם על שם אוסטרלים ידועים בתחומים שונים.
האוניברסיטה שייכת ל"קבוצת השמונה", קבוצת שדולה המורכבת מהאוניברסיטאות המחקריות הגדולות ביותר באוסטרליה.
מונש היא חברה מייסדת של הקבוצה משנת 1998 והיא שייכת לקבוצה הלא רשמית בעלת הכינוי "אוניברסיטאות לבנים אדומות".
האוניברסיטה חברה בארגון האוסטרלי אוניברסיטאות אוסטרליה ושותפה בחברה הפרטית "אסטרונומי אוסטרליה" שהיא מוסד ללא כוונת רווח שחבריה כוללים אוניברסיטאות אוסטרליות וארגוני מחקר עם יכולת מחקר משמעותית באסטרונומיה.
בשנת 1999 נחתם הסכם עם קינגס קולג' לונדון לשיתוף פעולה מחקרי נרחב.
מונאש כבר הקימה קישור למרכז Menzies ללימודי אוסטרליה בקינגס קולג'.
שני המוסדות עובדים יחד על פרויקטים וכנסים של מחקר, לרוב בתחום הרפואה, המשפטים, החינוך והאמנויות.
האוניברסיטה פיתחה שיתופי פעולה בתחום המחקר וההוראה בסין, הודו, מלזיה ואיטליה.
ברית מונש וורוויק - ברית שנוסדה בשנת 2012 עם אוניברסיטת ווריק בבריטניה וחודשה בשנת 2016 לארבע שנים נוספות.
בשנות התשעים של המאה ה-20 האוניברסיטה הגדירה עצמה כ'אוניברסיטה הבינלאומית באוסטרליה', בהסתמך על התיעוד הארוך של מעורבותה בחילופי סטודנטים עם דרום מזרח אסיה, היא יצרה זרם חזק של חילופי סטודנטים בינלאומיים ממלזיה, סינגפור, הונג קונג ואינדונזיה.
בשנות האלפיים הצטרפו סטודנטים למונאש גם מסין, הודו והמזרח התיכון.
דירוג QS לאוניברסיטאות: מקום 37 (2024)
מחקר שנערך על ידי מכון מלבורן שהוא המחלקה בפקולטה לעסקים וכלכלה באוניברסיטת מלבורן, בשנת 2006 דירג אוניברסיטאות אוסטרליות על פי שבע דיסציפלינות: אמנות ומדעי החיים, עסקים וכלכלה, חינוך, הנדסה, משפטים, רפואה ומדע.
עבור כל דיסציפלינה, אוניברסיטת מונש דורגה:
דירוג 1 מתייחס לדירוג אקדמי אוסטרלי בטבלה 3.1–3.7 בדו"ח.
דירוג 2 מתייחס לדירוג מאמרים ומחקרים בטבלה 5.1–5.7 של הדו"ח.
אין התייחסות למספר מוסדות בטבלה איתם נערכה ההשוואה למונש.
רשימת דירוגים של האוניברסיטה באתר הרשמי שלה, בהתאם לדיסציפלינה ובהתאם לאזור גאוגרפי.
אוניברסיטת מונש מחולקת לעשר פקולטות:
הפקולטה לרפואה, סיעוד ומדעי הבריאות
קמפוס קלייטון מכסה שטח של 1.1 קילומטר רבוע והוא הגדול ביותר באוניברסיטה.
ב-2001, ממשלת מדינת ויקטוריה החליטה לבנות את מאיץ החלקיקים האוסטרלי הראשון בצמוד לקמפוס קלייטון.
מאיץ החלקיקים האוסטרלי יהיה מסוגל לצפות בחומר ברמה המולקולרית תוך שימוש בתאורת מאיץ חלקיקים.
הקמפוס נמצא בפרבר משלו, קידומת טלפון 990 ומיקוד 3800.
טבעו רב הפנים של קמפוס קולפילד משתקף בטווח התוכניות שהוא מציע בפקולטות לאמנות, עיצוב, עסקים וכלכלה, טכנולוגיות מידע, רפואה, אחיות, מדעי הבריאות והנדסה.
הקמפוס בנה מוניטין מצוין כמפתח להכשרה ופיתוח של אנשי עסקים בכירים.
הקמפוס מאופיין במגוון של אמנות חזותית, אירועים ומתקני חינוך וספורט, ובעל קשרים טובים עם התעשייה, הממשלה והקהילה המקומית.
הקמפוס ממוקם בבית החולים אלפרד והוא בית לבית הספר הקליני המרכזי, בית הספר לבריאות הציבור ורפואה מונעת, המכיל את המחלקה לאפידמיולוגיה ורפואה מונעת ואת המחלקה לרפואה משפטית.
קמפוס פארויל ידוע גם כמכללה הוויקטוריאנית לרוקחות.
נמצאת בפרבר של מלבורן בשם פארקויל, כ-2 ק"מ צפונית לאזור העסקים המרכזי.
המכללה הוויקטוריאנית לרוקחות בעלת מוניטין של חדשנות, במיוחד בתחום מדעי הנוסחאות וכימיה תרופתית.
קמפוס פארקויל מציע תואר ברוקחות, כימיה תרופתית ומדעי הרוקחות, אשר מחליפים את התואר במדעי הנוסחאות ב-2007. הוא גם מציע תארים מתקדמים.
קמפוס פנינסולה הוא קמפוס חצי אי של אוניברסיטת מונש מתמקד בלימודי בריאות ורווחה.
הקמפוס ממוקם בפרבר המפרץ פרנקסטון בקצה מלבורן.
הקמפוס מציע מגוון קורסים כולל חינוך יסודי ותיכוני.
הקמפוס מהווה בית גם לבית הספר לטכנולוגיות המידע, אשר ב-2006 נפגע בעקבות העברת יחידות טכנולוגיות מידע לקמפוס קולפילד.
הפקולטה למשפטים ממוקמת במרכז העיר מלבורן והיא מספקת הוראה לתוכניות לימודי תואר שני במונש ותוכניות JD.
בית הספר למנהל עסקים במרכז מלבורן שנוסד בשנת 1961 ללימודי כלכלה התפתח למספר מחלקות ומרכזים המעניקים 25 תארים ראשוניים ומתקדמים.
שבע מחלקות; חשבונאות, בנקאות ומימון, חוק עסקים ומיסוי, ניהול, כלכלה, אקונומטריקה וסטטיסטיקה עסקית, שיווק וקבוצת מנהיגות וחינוך ניהולי.
ארבעה מרכזי מחקר רב תחומיים; המרכז לעסקים בינלאומיים, המרכז לכלכלת בריאות, המרכז ללימוד פיננסי, המרכז לכלכלת פיתוח וקיימות.
מרכז מונאש בפראטו ממוקם בארמון מהמאה ה–18, במרכז ההיסטורי של פראטו, בחבל טוסקנה, איטליה.
המרכז נפתח רשמית ב־17 בספטמבר 2001 כחלק ממדיניות הבינלאומית של האוניברסיטה.
בראש ובראשונה המרכז מארח צוותים וסטודנטים מהקמפוסים האחרים של מונאש לסמסטרים למשפטים, עיצוב אמנות ואדריכלות, היסטוריה, מוזיקה וקרימינולוגיה וכן כנסים בינלאומיים שונים.
קמפוס אוניברסיטת מונאש במלזיה נפתח בשנת 1998 וממוקם בעיר בנדר סאנוויי (אנ'), מחוז פטלינג (אנ'), סלנגור, מלזיה.
הקמפוס מציע תארים שונים לתואר ראשון דרך הפקולטות שלו למדעי הרפואה והבריאות, הנדסה, טכנולוגיית מידע, עסקים, אמנויות ומדעים.
בניית מבני הקמפוס החדש הסתימה בשנת 2007. נכון לשנת 2018 הקמפוס הוא בית ל - 8,489 סטודנטים.
בנוסף למגוון רחב של תארים ראשונים, הקמפוס מציע גם תארים מתקדמים; שני ושלישי.
התארים ברפואה וכירורגיה הם התארים הרפואיים הראשונים מחוץ לאוסטרליה וניו זילנד שהוסמכו על ידי המועצה הרפואית האוסטרלית .
בשנת 2012 הוכרז שאוניברסיטת מונש זכתה ברישיון לפתוח בית ספר לתארים מתקדמים יחד עם אוניברסיטת דרום מזרח בסוג'ואו, במחוז ג'יאנגסו, סין.
האוניברסיטה האוסטרלית הראשונה שזכתה ברישיון לפתיחת בית ספר להסמכה בסין והאוניברסיטה הזרה השלישית שזכתה לפעול בסין.
בית הספר המשותף הן להסמכה והן כמכון מחקר, מציע תארים שניים ותואר שלישי במדע והנדסה, עם קבוצה ראשונה של 500 סטודנטים, שתגדל עד 2000 בשנים הבאות.
האקדמיה למחקר IITB- מונאש ניפתחה בשנת 2008 במומבאי, הודו.
שיתוף פעולה ביו אוניברסיטת מונש למכון הטכנולוגי ההודי מומבאי ומטרתו לבצע מחקרי השפעה גבוהים בתחום ההנדסה והמדעים, במיוחד אנרגיה נקיה, ביוטכנולוגיה וננו-טכנולוגיה.
הסטודנטים עושים את מחקרם הן בהודו והן באוסטרליה ועם סיום הלימודים הם מקבלים דוקטורט כפול משני המוסדות.
בחודש שלאחר פתיחתו הרשמית החלו 36 פרויקטים משותפים, בהמשך מתוכננים עוד כמה מאות.
באוגוסט 2015 כריסטופר פיין , שר החינוך וההדרכה האוסטרלי, פתח רשמית את בניין האקדמיה החדשה למחקר IITB - מונאש במומבאי, הודו.
אחד מהקמפוסים החדשים באוניברסיטה, ברוויק נבנה על שדה התעופה קייסי הישן בפינה הדרום מזרחית של ויקטוריה.
העיר ברוויק חוותה זרם של אנשים ופיתוח בזמן האחרון, אשר כללו את הקמפוס החדש של אוניברסיטת מונש.
בניין הקמפוס הראשון נבנה ב-1996 והשלישי, במרץ 2004.
הקמפוס ממוקם על שטח של 550 דונם בעיר קייסי , אחת משלוש העיירות בעלות הצמיחה המהירה ביותר באוסטרליה.
הקמפוס ברוויק של מונש נסגר במרס, 2016. בתאריך יולי 2016, הוכרז שאוניברסיטת הפדרציה אוסטרליה תיקח אחריות על קמפוס ברוויק בשנת 2017 עם אישורו.
בינואר 2018 הקמפוס הוכרז רשמית של אוניברסיטת הפדרציה אוסטרליה.
קמפוס גיפסלנד מהווה בית ל-2000 סטודנטים בקמפוס ו-5000 סטודנטים מחוץ לקמפוס ו-400 אנשי צוות.
הקמפוס נמצא בעיירה עמק לטרוב של צ'ירצ'יל , 142 ק"מ מזרחית למלבורן בשטח של 630 דונם.
עד שנת 2014, היה הקמפוס הלא עירוני היחיד של אוניברסיטת מונש.
בינואר 2014, אוניברסיטת בלרט התמזגה עם הקמפוס ויצרה אוניברסיטה אזורית חדשה בשם אוניברסיטת הפדרציה אוסטרליה .
מתאריך זה נותר, רק בית הספר לרפואה של אוניברסיטת מונש באתר.
הקמפוס הדרום אפריקאי נמצא בצד המערבי החיצוני של יוהנסבורג, ונפתח ב-2001. הקמפוס נכשל לעמוד בתחזיות התקציב והסטודנטים.
הקמפוס שימש בית לבערך 800 סטודנטים, והציע מגוון מוגבל של תארים עם תוכנית להתרחבות.
בשנת 2015, מונאש והחברה לתועלת הציבור - Laureate Education, Inc , הסדירו את התנאים להעברת הבעלות על הקמפוס למכון העצמאי לחינוך דרום אפריקה.
העברת הבעלות הסתיימה בשנת 2019.
אוניברסיטת לודוויג מקסימיליאן במינכן היא אוניברסיטה במינכן, גרמניה.
באוניברסיטת מינכן למדו בשנת 2007 כ-46,000 סטודנטים.
זוהי האוניברסיטה השנייה בגודלה בגרמניה והשלישית בעולם דובר הגרמנית (אחרי אוניברסיטת וינה ואוניברסיטת קלן).
מספר הסטודנטים הלמדים בה כמעט זהה למספר הסטודנטים בקלן, כך שמדי כמה שנים מחליפות שתי האוניברסיטאות האחת את השנייה בראש רשימת האוניברסיטאות בגרמניה.
אוניברסיטת מינכן נוסדה בשנת 1472 והיא מהעתיקות שבאוניברסיטאות גרמניה.
זוהי האוניברסיטה הראשונה שנוסדה בבוואריה (אוניברסיטת וירצבורג נוסדה 70 שנה לפניה, אך באותה העת לא השתייכה וירצבורג לבוואריה).
בתחילה שכנה האוניברסיטה בשתי ערים אחרות (אינגולשטאדט ולאחר מכן לנדסהוט), ורק ב-1826 הועברה למינכן.
היא קרויה על שם שני אנשים שונים: לודוויג התשיעי, דוכס בוואריה, ומקסימיליאן הראשון יוזף, מלך בוואריה.
במלחמת העולם השנייה נוסדה באוניברסיטת מינכן קבוצת הוורד הלבן, אחת מתנועות ההתנגדות לנאציזם החשובות ביותר.
ששת חברי הקבוצה לאחר ששניים מחבריה, הנס שול ואחותו סופי שול, נתפסו בבניין הראשי של האוניברסיטה בעת שחילקו עלונים אנטי נאצים שחיבר הפרופסור קורט הובר.
כולם הוצאו זמן קצר לאחר מכן להורג.
כיום קרויה הכיכר בה שוכן הבניין הראשי "כיכר האחים שול" וניצבת בה אנדרטה מרוצפת המנציחה את העלונים שהושלכו על ידי סופי שול בתפיסתם של האחים על ידי הגסטפו.
בבניין עצמו תערוכת קבע שחודשה ב-2017 לזכר קבוצת הוורד הלבן, פינות רבות המוקדשות לזכר האח והאחות וכיכר בפקולטה למשפטים על שם קורט הובר.
אוניברסיטת מינכן מחולקת ל-18 פקולטות, והיא מציעה 160 מסלולי לימוד שונים.
תקציבה השנתי של האוניברסיטה עומד על כמיליארד אירו.
האוניברסיטה מעסיקה כ-700 מרצים בדרגת פרופסור וכ-12,600 עובדים אחרים.
62% מהסטודנטים הם נשים, וכ-16% אינם אזרחים גרמנים.
מבני האוניברסיטה מפוזרים ברחבי מינכן והעיר הסמוכה גרכינג, אך הבניין הראשי ורבות מהפקולטות שוכנים כקילומטר מצפון לעיר העתיקה של מינכן, בשכונת שוואבינג.
אוניברסיטת מינכן עובדת בשיתוף פעולה צמוד עם האוניברסיטה הטכנית של מינכן ועם ארבעת מכוני מקס פלאנק השוכנים בעיר ובגרכינג.
אוניברסיטת מינכן מדורגת מזה מספר שנים, לצד האוניברסיטה הטכנית של מינכן, כאוניברסיטה הטובה בגרמניה.
בשנת 2006 דורגה כאוניברסיטה ה-17 באירופה וה-63 בעולם על ידי שבועון ניוזוויק.
האוניברסיטה חברה ב-U15 (אוניברסיטאות בגרמניה) וחברה בליגה האירופית לאוניברסיטאות מחקר.
אוניברסיטת מערב אנגליה היא אוניברסיטה בעיר בריסטול באנגליה.
האוניברסיטה היא אחת הגדולות בבריטניה: לומדים בה כ-30,000 סטודנטים ועובדים בה כ-3,000 איש.
היא גם האוניברסיטה הגדולה יותר בעיר בריסטול (השנייה היא אוניברסיטת בריסטול הוותיקה יותר).
האוניברסיטה הוקמה ב-1970 כבית ספר גבוה טכני, המוסד הפוליטכני Bristol Polytechnic.
שורשיה עתיקים יותר ונובעים מבית הספר להוראת הניווט ל"ספנים-הרפתקנים" שהוקם בעיר ב-1595.
בשנת 1894 בית הספר שינה את שמו לקולג' הטכני של הסוחרים (Merchant Venturers' Technical College), המוסד עבר למבנה ברחוב יוניטי בעיר.
בתחילת דרכו מספר התלמידים היה כמה מאות ובשנות ה-40 עלה מספרם למעל 7,500. קולג' זה שימש בהמשך כגרעין שמתוכו התפתחו כמה מוסדות אקדמיים, אחד מהם היה המוסד הפוליטכני של בריסטול שנוסד בשנת 1970. חלק מן המוסדות אליהם התפצל הפכו לימים לחלקים מאוניברסיטת בריסטול.
ב-1992 קיבלה מעמד של אוניברסיטה.
לאוניברסיטה ארבעה קמפוסים המפוזרים ברחבי העיר ובקרבתה, כאשר הקמפוס הראשי מצוי בפרנצ'יי (Frenchay), כ-8 ק"מ צפונית למרכז העיר.
בקמפוס מרכז כנסים ומרכזי ספורט וכן מעונות לסטודנטים.
בשנת 2016 הוקם בקמפוס מרכז יזמות בשם Future Space שהוא חלק מתוכנית ממשלתית לעידוד יזמות במוסדות אקדמיים בבריטניה.
בקמפוס המרכזי ממוקמת גם מעבדת הרובוטיקה של בריסטול, מכון המחקר הגדול בבריטניה בתחום הרובוטיקה.
המכון הוא פרי שיתוף פעולה בין אוניברסיטת מערב אנגליה לאוניברסיטת בריסטול ונוסד בשנת 2006.
קמפוס העיר של האוניברסיטה ממוקם סמוך למרכז העיר, במחוז בוור אשטון.
בקמפוס ממוקם גם מרכז האמנות הבינלאומי ארנולפיני, שבו מוצגות תערוכות ומתקיימים מופעים.
קמפוס גלנסייד (Glenside) ממוקם כחמישה קילומטרים ממרכז העיר, נלמדים בו מקצועות הבריאות והסיעוד.
לאוניברסיטה קמפוס נוסף בעיר גלוסטר, הממוקם באזור הנמל של העיר.
באוניברסיטה פועלות מספר פקולטות שבהן פועלות מחלקות אקדמיות שונות:
הפקולטה לאמנות וחינוך: בפקולטה מספר מחלקות בהן מחלקה לאמנות ועיצוב, מחלקה לקולנוע ועיתונאות ומחלקה לחינוך ולימודי ילדות.
לומדים בו כ-6,000 סטודנטים בתוכניות לתואר בוגר ומוסמך.
בפקולטה כ-445 אנשי סגל וצוות.
הפקולטה לעסקים ומשפט: בפקולטה זו פועל בית הספר לעסקים של בריסטול שבו נלמדים מסלולים במנהל עסקים, כלכלה, חשבונאות ושיווק.
כמו כן פועל בה בית הספר למשפטים שבו נלמד תואר ראשון במשפטים, תואר שני במשפטים וקורסים להעשרה ופיתוח מקצועי למשפטנים.
הפקולטה לסביבה וטכנולוגיה: בפקולטה לומדים מעל 6,000 סטודנטים.
נלמדים בה מקצועות כגון מדעי המחשב, ארכיטקטורה, גאוגרפיה, מדעי הסביבה, הנדסה ומתמטיקה.
הפקולטה למדעי הבריאות: בפקולטה נלמדים מקצועות הבריאות, מקצועות פרא רפואיים, לימודי סיעוד וענפי המדעים המדויקים.
בדירוג האוניברסיטאות של אתר הגרדיאן הבריטי לשנת 2020, הגיעה האוניברסיטה למקום ה-28 מתוך 121 מוסדות.
בדירוג ליגת האוניברסיטאות הבריטי של שנת 2020, הגיעה אוניברסיטת מערב אנגליה למקום ה-55 מתוך 131 אוניברסיטאות.
במסגרת דירוג האתר "World University Rankings" הגיעה האוניברסיטה למקום ה-65 מבין האוניברסיטאות הבריטיות.
כמה מבוגריה של אוניברסיטת מערב אנגליה:
לאונג צ'אן-יינג - פוליטיקאי ואיש עסקים
אדוארד מייקל "בר" גרילס - הרפתקן, סופר ומנחה טלוויזיה
סמנתה קמרון – אשת עסקים, אשתו של ראש ממשלת בריטניה דייוויד קמרון
פיט ריד – מדליסט אולימפי בתחום החתירה
דייוויד נופלר – מוזיקאי ממייסדי להקת דייר סטרייטס, אחיו של מארק נופלר
אוניברסיטת מוצרטיאום היא אוניברסיטה למוזיקה ואמנויות הדרמה בזלצבורג.
היא קרויה על שמו של בן העיר המפורסם
לתזמורת המוצרטיאום של זלצבורג קדמה "אגודת המוצרטיאום למוזיקה של הקתדרלה", שנוסדה בשנת 1841 בהמרצת אלמנתו של מוצרט, קונסטנצה ובר מוצרט.
מטרתה המוצהרת הייתה "עידון הטעם המוזיקלי הן במוזיקה כנסייתית והן בקונצרטים".
במשך המאה ה-19 היו הקונצרטים של התזמורת, שנקראה בשנת 1908 באופן רשמי "תזמורת המוצרטיאום", למרכז חיי המוזיקה של זלצבורג.
קומפלקס אולמות הקונצרטים הקרוי "מוצרטיאום" בזלצבורג נבנה בשנים 1910-14 על ידי אדריכל ממינכן, ריכרד ברנדל (1875-1955).
האולם מכיל עוגב היסטורי, שבנתה הפירמה האוסטרית ריגר.
קרן מוצרטיאום הבינלאומית, המסונפת לאוניברסיטה, אוספת חפצים הקשורים במוצרט, מקיימת את אולם המוצרטיאום וספריית מוצרט ("ביבליותקה מוצרטיאנה"), את הבית שבו נולד מוצרט ומקומות אחרים בזלצבורג, הקשורים במלחין.
הקרן עורכת מדי שנה פסטיבל מוצרט, שבוע של ביצועי יצירות משל המלחין סביב תאריך הולדתו, 27 בינואר.
הפסטיבל נחשב לנקודת שיא אמנותית בלוח הקונצרטים האירופאי.
נוסף לכך מציגה הקרן עד עשרים הופעות אחרות לאורך השנה.
בית הספר לתיאטרון באוניברסיטה על שם תומאס ברנהרד לעיצוב תפאורה, משחק תיאטרון ובימוי תיאטרון מנוהל על ידי במאית האופרה והתיאטרון מאז 2011 אמלי נירמאייר, והוא מאז אחד מבתי הספר החשובים בעולם הבמה דובר הגרמנית למקצועות התיאטרון.
תומאס ברנהרד – סופר ומחזאי אוסטרי, מהבולטים בספרות הגרמנית של המאה ה-20.
הרברט פון קאראיאן – מנצח אוסטרי נודע, לשעבר מנצח ראשי של הפילהרמונית של ברלין.
אסף המאירי – במאי תיאטרון ואמן ישראלי, מייסד מרכז "המרץ2" בתל אביב.
אוניברסיטת מישיגן (להבדיל מאוניברסיטת המדינה של מישיגן) היא אוניברסיטה ציבורית השוכנת בעיר אן ארבור שבמדינת מישיגן בארצות הברית.
האוניברסיטה נוסדה בשנת 1817 בדטרויט בטריטוריית מישיגן, כעשרים שנה לפני הצטרפותה של הטריטוריה למדינות ארצות הברית.
האוניברסיטה העתיקה את מקומה לאן ארבור בשנת 1837, והתפרסה על שטח של כ-160 דונם, עליו נמצא כיום הקמפוס המרכזי.
האוניברסיטה משמשת כקמפוס הדגל של מערכת אוניברסיטאות מישיגן, ויש לה שתי שלוחות - בפלינט () ובדירבורן ().
האוניברסיטה מדורגת כאחת מ-5 מאוניברסיטאות המחקר הטובות בארצות הברית, וב-2020 דורגה במקום ה-26 בעולם בדירוג שנגחאי.
האוניברסיטה הפכה למרכז חשוב במאבקים ליברליים ידועים ובעיקרם ההתנגדות למלחמת וייטנאם ואקטיביזם במסגרת התנועה לזכויות האזרח של ארצות הברית.
המפגשים החשובים הראשונים של ארגון הסטודנטים הסוציאליסטי-רדיקלי "סטודנטים למען חברה דמוקרטית" נערכו באוניברסיטה ומשם צמחה תנועת השמאל החדש.
בשנת 1946 באוניברסיטה הוקם מרכז לחקר החברה שהתפתח למרכז מוביל בקנה מידה עולמי למחקרים בתחום החברה.
עובדי המרכז לרבות איירין הס ואלינור זינגר תרמו רבות לפיתוח מתודולוגיה של סקרי דגימה.
אוניברסיטת מישיגן מעצבת במידה רבה את כלכלת העיר אן ארבור ומעסיקה למעלה מ-30,000 איש במגוון תחומים ויחידות.
גם מעסיקים גדולים אחרים בעיר קשורים לאוניברסיטה והיא מהווה להם מוקד משיכה: היי-טק, ביו טכנולוגיה, מכוני מחקר, שירותי בריאות ואחרים.
באוניברסיטה מספר בתי ספר וקולג'ים, ביניהם:
ארכיטקטורה: בבית הספר מתקיימות תוכניות לימוד בתחומים ארכיטקטורה, תכנון עירוני, תיווך נדל"ן.
מנהל עסקים: בבית הספר למנהל עסקים מתקיימות תוכניות לתואר ראשון, לתואר שני MBA במנהל עסקים, לתואר שלישי ותוכניות למנהלים.
חינוך: נערכות תוכניות לתואר ראשון, שני ושלישי ולתעודת הוראה.
קיימת גם תוכנית משותפת עם פסיכולוגיה.
הנדסה: בבית הספר להנדסה מספר מחלקות ובהן הנדסה ביו רפואית, הנדסה אזרחית, הנדסת חשמל ומחשבים, הנדסת מכונות, הנדסת חומרים, הנדסה תעשייתית, הנדסה כימית ועוד.
סביבה וקיימות: בבית הספר מתקיימות תוכניות לתואר שני באדריכלות נוף ותואר שני במדעים בהתמחויות שונות כגון תכנון סביבתי, שימור, מערכות מידע סביבתיות, קיימות ועוד.
נערכים גם מסלולים לתואר ראשון ולתואר שלישי.
קינסיולוגיה: בבית הספר לקינסיולוגיה תוכניות לתואר ראשון ומוסמך.
הוא כולל גם מרכזי מחקר ומעבדות.
רפואה: מתקיימות תוכניות לתואר דוקטור לרפואה ומסלולים לתואר שלישי בתחומי מחקר רפואי שונים.
סיעוד: בבית הספר לסיעוד תוכניות לתואר ראשון, שני ושלישי.
בין התמחויות בית הספר סיעוד גרונטולוגי, סיעוד ילדים, מיילדות וחדשנות בסיעוד.
מדיניות ציבורית: בבית הספר מתקיימות כמה תוכניות לתואר ראשון במדיניות ציבורית וכן מסלולים לתואר שני, בהם תואר שני במדיניות ציבורית ותואר שני ביחסים בינלאומיים.
לאוניברסיטת מישיגן קבוצות ספורט מצליחות בליגות המכללות במגוון ענפים, והן מכונות ה"וולברינס".
אצטדיון מישיגן, הנמצא בתחומי הקמפוס ומהווה בית לקבוצת הפוטבול של האוניברסיטה, הוא בין האצטדיונים הגדולים בעולם והגדול ביותר בארצות הברית: נכון ל-2010 הוא מכיל קרוב ל-110,000 מושבים.
אוניברסיטת מונטריאול היא אוניברסיטה ציבורית במונטריאול, קוויבק שבקנדה, אשר לשון ההוראה בה היא צרפתית.
האוניברסיטה מונה 13 פקולטות ולמעלה משישים מחלקות, ואליה מסופחים שני בתי ספר: 'אקול פוליטכניק' (בית הספר להנדסה) ו-'HEC מונטריאול' (בית הספר למנהל עסקים).
היא מציעה למעלה מ-650 תוכניות לתואר ראשון ולתארים מתקדמים, בכללן 71 תוכניות דוקטורט.
האוניברסיטה היא מוסד המחקר הגדול ביותר בקנדה; היא מקצה קרוב ל-447 מיליון דולר קנדי למחקרים הנערכים בלמעלה מ-150 מרכזי מחקר.
האוניברסיטה חברה בקבוצת אוניברסיטאות המחקר הקנדי U15. למעלה מ-66,000 סטודנטים רשומים בה לתוכניות לתארים ראשונים ומתקדמים, והיא האוניברסיטה השנייה בגודלה בקנדה במונחים של מספר הסטודנטים הלומדים בה.
דירוג QS לאוניברסיטאות: מקום 141 (2024)
דירוג QS לאוניברסיטאות: מקום 7 (2024)
אוניברסיטת מיאמי היא אוניברסיטה פרטית שנוסדה בשנת 1925 בקורל גייבלס שבפלורידה, בקרבת העיר מיאמי.
באוניברסיטה לומדים כ-15 אלף תלמידים מכל חמישים מדינות ארצות הברית ומ-148 מדינות נוספות.
נכון להיום יש כ-2,348 חברים במשרה מלאה בפקולטה.
בשנת 2003, החלה האוניברסיטה בקמפיין גיוס כספים שנקרא "מומנטום" כדי לשפר את הצוות ואת מתקני האוניברסיטה.
בסוף הקמפיין, בפברואר 2008, אוניברסיטת מיאמי גייסה 1.4 מיליארד דולר והפכה לאוניברסיטה הצעירה בארצות הברית שגייסה מעל מיליארד דולר והראשונה שעשתה זאת בפלורידה, מתוך 56 אוניברסיטאות שניהלו קמפיין מסוג זה אוניברסיטת מיאמי היא המוסד הפרטי היחיד שהשיג עד כה מטרה זאת.
במוסד ישנה מגמת מוזיקה מהטובות בארצות הברית, בין בוגריה הבולטים נמנים הגיטריסטים פאט מתיני וחירם בולוק, הבסיסט ג'אקו פסטוריוס והמתופף דן גוטליב.
במהלך שנות ה-80 החלה האוניברסיטה להתפרסם על ידי קבוצת הפוטבול של האוניברסיטה.
חלק מהפרסום היה שלילי בשל סגנון המסיבות של הקבוצה, מה שהוביל לחקיקת חוק המגביל מסיבות בפוטבול מכללות.
באמצע שנות ה-90, קבוצת הפוטבול איבדה מיכולתה לאחר הגבלות של ה-NCAA (הארגון האחראי על ספורט מכללות בארצות הברית) עקב עבירה על חוקי הארגון.
האוניברסיטה הצליחה לחזור לעצמה ובשנת 2000 נשדדה מהגעה למשחק האליפות שלא כצדק, בשנת 2001 לקחה את האליפות החמישית בתולדותיה.
בשנת 2002 הגיעה הקבוצה לגמר ארצות הברית אך הפסידה על טעות שיפוט.
ה-NCAA חקרו את האוניברסיטה באשמת עבירה על חוקי הארגון, מאחר שהארגון עבר על החוק במהלך ביצוע החקירה, על האוניברסיטה נגזר עונש מזערי.
אוניברסיטת מצ'רטה (באיטלקית: Università degli Studi di Macerata) היא אוניברסיטה הממוקמת במצ'רטה שבאיטליה והוקמה ב-1290.
אוניברסיטת מקגיל (באנגלית McGill) היא אוניברסיטה ציבורית קנדית אשר הוקמה ב-1821 בעיר מונטריאול בפרובינציית קוויבק.
היא נחשבת לאחת מאוניברסיטאות המחקר החשובות בקנדה ובעולם.
אוניברסיטת מקגיל נקראת על שם מייסדה ג'יימס מקגיל שהיה סוחר אמיד ופוליטיקאי ממוצא סקוטי שהתגורר במונטריאול.
הוא תרם את ההון הראשוני להקמתה של האוניברסיטה למרגלות הר מונט-רויאל אשר על שמו קרויה העיר.
אוניברסיטת מקגיל היא בין הוותיקות בקנדה.
ייסודה בשנת 1821 היה כ-46 שנים לפני ייסוד הקונפדרציה הקנדית.
כאוניברסיטה דוברת אנגלית בקוויבק משכה אליה סטודנטים מהפרובינציה ומקנדה כולה, וכיום לומדים בה גם סטודנטים בינלאומיים רבים.
במהלך שנות קיומה של האוניברסיטה זכו שני מרצים ועוד שישה מבין בוגריה בפרסי נובל.
הפילוסוף החשוב צ'ארלס טיילור כיהן כמרצה באוניברסיטה שנים רבות.
שלושה מבין ראשי הממשלה של קנדה הם בוגרי האוניברסיטה: ג'ון אבוט, וילפריד לורייה, וג'סטין טרודו וכן הפרמקולוגית פרנסיס קלסי.
לאוניברסיטת מקגיל חלק חשוב ביצירתו של הוקי הקרח המודרני, ענף הספורט הלאומי החורפי הרשמי של קנדה.
באוניברסיטה הוקם המועדון הראשון של הענף, וסטודנטים שלה שיחקו את המשחק הראשון המתועד באולם והגו את חוקי היסוד הראשונים של המשחק.
ג'יימס נייסמית', ממציא ספורט הכדורסל, הוא בוגר של מוסד זה.
לאונרד כהן בוגר מוסד זה בלימודי ספרות אנגלית.
לאחר סיום התואר נרשם ללימודי משפטים במוסד אך נשר בגלל כישלון בלטינית.
באוניברסיטת מקגיל לומדים כ-37,888, סטודנטים מתוכם 9,000 לומדים לתארים מתקדמים, ב-40 מחלקות אקדמאיות, הנמצאות ב-11 הפקולטות של האוניברסיטה.
כמעט שליש מכלל הסטודנטים שייכים לפקולטה לאמנויות, כאשר תלמידי הפקולטה למדעים, הפקולטה להנדסה ותלמידי הרפואה מהווים יחדיו 40% מהתלמידים.
בשנת 1956 נוסד בית הספר למנהל עסקים של האוניברסיטה אשר מעניק היום קורסים מתקדמים ובסיסיים במנהל עסקים לכלל האוכלוסייה ובפרט לממשלה.
הפקולטה לרפואה של האוניברסיטה מפעילה רשת בתי-חולים אוניברסיטאיים בעיר ונחשבת לאחד מפקולטות הרפואה היוקרתיות ביותר בצפון אמריקה.
באוניברסיטה כ-75 מרכזי מחקר גדולים אשר עורכים כ-100 כנסים אקדמאים בשנה.
כ-10% מהסטודנטים באוניברסיטה הם יהודים, פי 10 מאחוזם היחסי באוכלוסיית קנדה.
האוניברסיטה חברה באיגוד של אוניברסיטאות חבר העמים הבריטי, בקבוצת אוניברסיטאות המחקר הקנדי U15 ובפורום מנהיגי האוניברסיטאות העולמי.
לאוניברסיטה קשרי מחקר עם עשרות מוסדות מחקר בעולם, ומעודדת פעילות חילופי סטודנטים ענפה.
אוניברסיטת תל אביב, האוניברסיטה העברית ואוניברסיטת בן-גוריון מקיימות חילופי סטודנטים וקשרי מחקר קבועים עם אוניברסיטת מקגיל.
בית הספר למדיניות ציבורית ע"ש מקס בל
בית הספר לסיעוד ע"ש אינגרם
בית הספר לאיכות הסביבה ע"ש ביילר
דירוג QS לאוניברסיטאות: מקום 30 (2024)
דירוג QS לאוניברסיטאות: מקום 2 (2024)
אוניברסיטת מלטה (במלטית: L-Università ta' Malta ; באנגלית University of Malta) היא אוניברסיטה ציבורית השוכנת במלטה, וממומנת בעיקר על ידי המדינה.
שורשיה של האוניברסיטה בהוראת האפיפיור מ-12 בנובמבר 1592, אשר הקים את ה"קולגיום מליטנסה" (Collegium Melitense).
המוסד הופעל על ידי הישועים, אשר היו מוסמכים להעניק תארים בפילוסופיה (Magister Philosophiae) ובתאולוגיה (Doctor Divinitatis).
ב-19 באוקטובר 1676, לאחר מגפת הדבר שפקדה את האי ב-1675, הורה הגראנד מאסטר ניקולו קוטונר (Nicolò Cotoner), על תחילת לימודי אנטומיה וכירורגיה בבית החולים "סקרה אינפרמריה" (Sacra Infermeria) שבוולטה (כיום מרכז כנסים הים התיכון), וצעד זה נחשב כראשיתם של לימודי הרפואה במוסד.
הקמתה הרשמית של האוניברסיטה התרחשה באישור האפיפיור ב-22 בנובמבר 1769, לאחר גירוש הישועים ממלטה, ועם היווסדה של "האוניברסיטה הציבורית ללימודים כלליים" (Pubblica Università di Studi Generali).
ב-1771 הוקם בית ספר לרפואה (Collegio Medico), ומספר מרצים מאירופה הוזמנו לאי על מנת לסייע בהקמתו של המוסד.
כאשר הצרפתים פלשו למלטה ב-1798, הם סגרו את האוניברסיטה, אך היא נפתחה מחדש עם הכיבוש הבריטי של האי בשנת 1800. הבריטים ערכו באוניברסיטה מספר שינויים כדי להתאימה למקובל במוסדות דומים בממלכה המאוחדת.
לאחר מלחמת העולם השנייה האוניברסיטה הורחבה והקמפוס הנוכחי במסידה נחנך.
ב-1988, עם קבלת "חוק החינוך", עוצבה דמותו הנוכחית של המוסד.
רפואה וכירורגיה (Faculty of Medicine & Surgery; Fakultà tal-Mediċina u l-Kirurġija) - לפקולטה זו מסונף בית החולים מאטר דאי השוכן בסמוך ממערב לקמפוס האוניברסיטה.
עוד פועלים במוסד מספר מכונים ומרכזים.
הקמפוס המרכזי נמצא בעיר מסידה שממערב לבירה ולטה, ובאי גוזו שוכן קמפוס נוסף המקיים קורסי ערב והשתלמויות קצרות בתחומי האמנות והמסחר.
בנוסף פתחה האוניברסיטה קמפוס קטן ברומא שבאיטליה המציע לימודים במספר מצומצם של תחומים.
באוניברסיטת מלטה לומדים כ-10,000 תלמידים, מהם כ-750 זרים, ומדי שנה מוסמכים בה יותר מ-2,500 תלמידים.
עוד פועל לצד האוניברסיטה קולג' ובו כ-3,000 תלמידים נוספים.
אוניברסיטת מלטה חברה, בין היתר, ב"התאחדות האוניברסיטאות האירופיות" (European Universities Association), "איגוד אוניברסיטאות חבר העמים הבריטי" (Association of Commonwealth Universities), "קבוצת קומפוסטלה" (Compostela Group of Universities), "התוכנית הבינלאומית לחילופי סטודנטים" (International Student Exchange Programs), "רשת אוטרכט" (Utrecht Network), ו"רשת סנטנדר" (Santander Network); חברה ברשת אוטרכט והיא חתומה על הסכם בולוניה.
אוניברסיטת מנצ'סטר היא אוניברסיטת מחקר ציבורית הפועלת בעיר מנצ'סטר, אנגליה.
אוניברסיטת מנצ'סטר היא אחד ממוסדות המחקר האקדמי הבולטים בבריטניה.
באוניברסיטת מנצ'סטר, ובשני המוסדות האקדמיים שקדמו לה, 25 תלמידים ואנשי סגל הם זוכי פרס נובל.
בנתון זה היא מדורגת במקום הרביעי בין אוניברסיטאות בריטניה.
מאז המיזוג בשנת 2004 זוכה אוניברסיטת מנצ'סטר להכרה כמוסד אקדמי בולט, ומדורגת בקביעות בין 50 האוניברסיטאות הטובות בעולם בדירוג אקדמי של אוניברסיטאות בעולם.
בשנת הלימודים 2021 למדו באוניברסיטה 40,485 תלמידים, מהם 26,630 תלמידי תואר ראשון.
באוניברסיטה כ-500 תוכניות לימוד שונות, ועבדו בה כ-12,920 אנשי צוות.
זוהי האוניברסיטה הגדולה בבריטניה במספר תלמידיה ואף במספר המועמדים להתקבל ללימודים בה.
בכל שנה מוגשות למעלה מ-92,000 בקשות להתקבל ללימודי תואר ראשון באוניברסיטה.
לאוניברסיטה יש יותר מ-500,000 בוגרים ביותר מ-190 מדינות ברחבי העולם.
האוניברסיטה חברה באיגוד אוניברסיטאות חבר העמים הבריטי (ACU), באיגוד אוניברסיטאות המחקר (URA), באיגוד האוניברסיטאות האירופאיות (EUA), בשותפות המחקר N8, באוניברסיטאות הממלכה המאוחדת (UUK), בקבוצת ראסל ובמכון אלן טיורינג בלונדון.
מקורותיה של אוניברסיטת מנצ'סטר כמוסד אקדמי בשנת 1824, עם עלייתה של מנצ'סטר כעיר התעשייתית הראשונה בעולם.
הכימאי ג'ון דלטון יחד עם אנשי עסקים ותעשייה, יסד את "מכון המכונאים" (Mechanics' Institute) (שהיה לימים ל"מכון למדע וטכנולוגיה באוניברסיטת מנצ'סטר"), כמוסד שבו הפועלים יוכלו ללמוד את יסודות המדע.
בשנת 1846 הותיר סוחר הטקסטיל ג'ון אוואנס עזבון בשיעור 96,942 ליש"ט למטרת בניית מכללה להשכלת גברים על בסיס לא מעמדי.
בשנת 1851 הקימו נאמני העזבון את אוונס קולג' (Owens College) במנצ'סטר.
בשנת 1880 הוקמה במנצ'סטר, על פי צ'ארטר מלכותי, אוניברסיטה, אשר בשנת 1903 נקראה אוניברסיטת ויקטוריה של מנצ'סטר.
קולג' אוואנס מוזג לתוך האוניברסיטה בשנת 1904. המכון למדע וטכנולוגיה באוניברסיטת מנצ'סטר, ואוניברסיטת ויקטוריה של מנצ'סטר, מוזגו לאוניברסיטת מנצ'סטר ב-22 באוקטובר 2004. עם המיזוג היא הייתה למוסד האקדמי הגדול ביותר בבריטניה, הפועל מקמפוס אחד.
באוניברסיטת מנצ'סטר נלמדים יותר נושאים אקדמיים מאשר בכל מוסד אקדמי בבריטניה.
האתר המרכזי של האוניברסיטה מכיל את רוב מתקני המוסד ומכונה "קמפוס".
למרות זאת, מנצ'סטר איננה אוניברסיטת קמפוס אופיינית.
מבני האוניברסיטה נמצאים במרכז העיר מנצ'סטר ומשולבים לתוך רקמת החיים העירונית.
בין בנייני האוניברסיטה קיימים אף מבנים שאינם אוניברסיטאיים והמבנים נמצאים ברחובות ראשיים.
שטח הקמפוס הוא בצורת שעון חול המורכב מקמפוס צפוני שמרכזו רחוב סקוויל, וקמפוס דרומי שמרכזו רחוב אוקספורד.
כשלושה ק"מ מדרום לקמפוס המרכזי שוכן מתחם מעונות האוניברסיטה.
בנוסף למבנים המרוכזים בקמפוס, קיימים מבנים נוספים המפוזרים בעיר.
למרות גודלה ועושר התוכניות האקדמיות באוניברסיטת מנצ'סטר, המוסד מחולק לשלוש פקולטות המורכבות מבתי ספר, מחלקות ומכוני מחקר:
הפקולטה לביולוגיה, רפואה ובריאות - ובה בית הספר למדעי הביולוגיה, בית הספר למדעי הבריאות, בית הספר למדעי הרפואה והמרכז לחקר הסרטן במנצ'סטר.
הפקולטה למדעים והנדסה - ובה בית ספר להנדסה, בית הספר למדעי הטבע ומכוני מחקר.
הפקולטה למדעי הרוח - ובה בית הספר לאמנויות, שפות ותרבויות, בית ספר לאיכות הסביבה, חינוך ופיתוח, בית הספר למדעי החברה ובית הספר למנהל עסקים של מנצ'סטר.
דירוג QS לאוניברסיטאות - מקום 32 (2024)
בשנת 1995 נפתחה בישראל שלוחה של אוניברסיטת מנצ'סטר.
בשנת 2003 הפכה השלוחה למכללה אקדמית עצמאית, הקריה האקדמית אונו.
אוניברסיטת מינסוטה היא אוניברסיטת מחקר ציבורית שנמצאת במיניאפוליס ובסיינט פול שבמדינת מינסוטה בארצות הברית.
נכון לשנים 2009–2012, קמפוס האוניברסיטה היה הרביעי בגודלו בארצות הברית ובשנים 2019–2022 היה התשיעי בגודלו לפי כמות הסטודנטים בקמפוס.
אוניברסיטת מינסוטה היא הגדולה והוותיקה ביותר ב.
האוניברסיטה חברה באיגוד האוניברסיטאות האמריקניות, שהוא ארגון המאגד את אוניברסיטאות המחקר בצפון אמריקה.
צבעי הדגל של האוניברסיטה הם חום-ערמוני וזהב.
הקמפוס המקורי של האוניברסיטה הוקם ליד על נהר המיסיסיפי ועבר מאוחר יותר למיקומו הנוכחי, במרחק של כ־1.6 ק"מ במורד הנהר.
האוניברסיטה הוקמה בתור בית ספר תיכון.
במהלך תקופת מלחמת האזרחים בארצות הברית נסגר המוסד אבל הוקם מחדש ב־1867 ושנתיים מאוחר יותר הפך למוסד לחינוך גבוה.
העובדה שקמפוס האוניברסיטה מחולק למעשה בין שתי ערים, ונהר מפריד ביניהן, מצריכה היערכות לוגיסטית מיוחדת של האוניברסיטה.
ה־Gopher Way מקשרת בין רוב מבני כיתות הלימוד, במערכת רחבה ומסועפת ומאגדת מבנים במתחמים נפרדים בשתי גדותיו של נהר המיסיסיפי, המשלבת גם כמה מעברי־על בין המבנים, כך שלעיתים נדרשים ההולכים בנתיביה לעלות עד לקומה ה־5 כדי לעבור בין הבניינים.
בנוסף, האוניברסיטה מפעילה קו אוטובוס חינם בין שני חלקי קמפוס האוניברסיטה, הנמצא בשתי הערים.
בשנת 2024, דורגה אוניברסיטת מינסוטה במקום ה־47 בין 1,000 האוניברסיטאות המובילות בעולם על ידי הדירוג האקדמי של האוניברסיטאות בעולם (ARWU).
מדד Nature Index לשנת 2024, דירג את מינסוטה במקום ה־68 בעולם בהתבסס על נתוני פרסום מחקרים משנת 2023. U.S.
News & World Report דירג את מינסוטה כאוניברסיטה העולמית ה־63 הטובה ביותר לשנת 2024. דירוג אוניברסיטאות בעולם של Times Higher Education לשנת 2024 מיקם את מינסוטה במקום ה־85 בעולם, המבוסס בעיקר על הוראה, מחקר, העברת ידע והשקפה בין־לאומית.
בשנת 2024, מינסוטה דורגה כאוניברסיטה ה־26 הטובה ביותר בארצות הברית על ידי הדירוג האקדמי של האוניברסיטאות בעולם.
תוכנית התואר הראשון של מינסוטה דורגה במקום ה־68 מבין האוניברסיטאות הלאומיות לפי US News and World Report לשנת 2022, ובמקום ה־26 במדינה בקרב קולג'ים ואוניברסיטאות ציבוריות.
אנשי מדע והתפתחויות מדעיות הקשורים לאוניברסיטה
החל מקבלת הדוקטורט שלו מאוניברסיטת מינסוטה ב־1942, פעל נורמן בורלוג לחקר החקלאות ונחשב ל"אבי המהפכה הירוקה".
בורלוג זכה ב־1970 בפרס נובל לשלום על מחקריו ופעילותו לצמצום הרעב העולמי.
בשנות ה־80 ביצע חוקר החוג לפסיכולוגיה את אחד ממחקרי התאומים המקיפים ביותר, בו בחן את רמת ההתאמה בין תאומים זהים שגודלו בנפרד.
בשנת 1991 פותח פרוטוקול "גופר" על ידי .
באוניברסיטה למד גם צבי אקשטיין (המשנה לנגיד בנק ישראל).
אוניברסיטת מסצ'וסטס היא אוניברסיטאות ציבורית בת חמישה קמפוסים במסצ'וסטס (, בוסטון, , לוול ובית ספר לרפואה בווסטר) שנוסדה בשנת 1863.
בכלל המערכת לומדים כ־75,000 סטודנטים כל שנה ולאוניברסיטה מעל ל־630,000 בוגרים ברחבי העולם כולל 360,000 בוגרים שחיים, עובדים ומובילים חברות וארגונים ברחבי מסצ'וסטס, מה שהופך אותה לרשת הבוגרים הגדולה ביותר בניו אינגלנד.
סגל UMass כולל חתן פרס נובל, זוכי פרס פוליצר, חברי האקדמיה הלאומית למדעים, זוכה ועמיתי פולברייט, גוגנהיים, מקארתור ומלון.
UMass דורגה בארצות הברית על ידי Times Higher Education בשנת 2021 במקום ה־60 בדירוג כלל האוניברסיטאות ובמקום ה־30 בדירוג האוניברסיטאות הציבוריות.
UMass היא אוניברסיטת המחקר השלישית בגודלה במסצ'וסטס ואוניברסיטת המחקר הרביעית בגודלה בניו אינגלנד, אחרי אוניברסיטת הרווארד, MIT ואוניברסיטת ייל עם הוצאות על מחקר ופיתוח של כ־813 מיליון דולר לשנה.
המערכת במדינת מסצ'וסטס מורכבת מארבע אוניברסיטאות, בית ספר לרפואה, בית הספר למשפטים באוניברסיטת מסצ'וסטס דארטמות', וגם 25 קמפוסים ברחבי קליפורניה וושינגטון במסגרת אוניברסיטת מסצ'וסטס העולמית.
אוניברסיטת מיזורי היא אוניברסיטה ציבורית במיזורי שבארצות הברית.
הקמפוס המרכזי של האוניברסיטה נמצא מיום היווסדה בקולומביה שבמיזורי.
האוניברסיטה נוסדה ב-1839 והיא הגדולה ביותר במיזורי, עם מעל 31,401 סטודנטים בשנת 2021. בעת שהוקמה בשנת 1839, הייתה לאוניברסיטה הראשונה הנמצאת ממערב לנהר המסיסיפי.
לאוניברסיטה שלושה קמפוסים נוספים ברחבי מיזורי: ברולה, בקנזס סיטי ובסנט לואיס.
האוניברסיטה חברה באיגוד האוניברסיטאות האמריקניות.
מרכז מחקר הכור הגרעיני שבאוניברסיטה הוא העוצמתי לסוגו בעולם.
אוניברסיטת מיזורי היא אחת משש האוניברסיטאות הציבוריות בארצות הברית בעלות בית ספר לרפואה, רפואה וטרינרית, הנדסה, חקלאות ומשפטים, אשר כולם נמצאים בתוך קמפוס אחד.
בית הספר לעניינים ציבוריים של האוניברסיטה נקרא על שמו של הנשיא ה-33 של ארצות הברית, הארי טרומן, שהגיע ממיזורי.
בית ספר לעבודה סוציאלית (1948)
בית הספר למשאבי טבע (1989)
בית הספר למדעי מידע וטכנולוגיות למידה (1997)
בית הספר ללימודים חזותיים (2018)
אוניברסיטת מיינץ על שם יוהאן גוטנברג היא אוניברסיטה במיינץ, בירת מדינת ריינלנד-פפאלץ שבגרמניה.
האוניברסיטה נקראת על שם יוהאן גוטנברג, ממציא הדפוס, אשר נולד וחי במיינץ.
באוניברסיטה לומדים, נכון ל-2014, כ-36,500 תלמידים ב-11 פקולטות, והיא אחת מעשר האוניברסיטאות הגדולות בגרמניה.
האוניברסיטה נחשבת לאחת האוניברסיטאות הטובות בגרמניה, במיוחד במדעי הטבע ובכלכלה.
רעיון הקמתה של אוניברסיטה במיינץ החל בזמנו של אדולף השני מנסאו, ארכיבישוף מיינץ.
באותו זמן, היה נדרש אישור של האפיפיור על מנת להקים מוסד לימודי, ואדולף השני יזם את קבלת האישור.
עם זאת, בזמנו של אדולף לא הקומה האוניברסיטה, אלא בזמן כהונתו של יורשו בתפקיד הארכיבישוף, דיטר מאיזנבורג, בשנת 1477. החל משנת 1784 הותרה למידתם של פרוטסטנטים ויהודים באוניברסיטה.
במהרה הפכה לאחת האוניברסיטאות הקתוליות הגדולות באירופה, עם עשר מחלקות רק בתאולוגיה.
בעקבות הקמת רפובליקת מיינץ ב-1792 וכיבוש מיינץ על ידי הפרוסים שנה לאחר מכן, הפעילות האקדמית במיינץ נעצרה.
ב-1798 האוניברסיטה חזרה לפעילות תחת הממשל הצרפתי.
רק פקולטה אחת לתאולוגיה מתוך העשר שהיו באוניברסיטה בעבר המשיכה לפעול לאורך המאה ה-19, בתוך "הסמינר התאולוגי", ומאז 1877 בתור "המכללה לפילוסופיה ולתאולוגיה".
האוניברסיטה הנושאת את השם "אוניברסיטת מיינץ" הוקמה בשנת 1946 על ידי כוחות צרפת ששלטו אז באזור.
שרידי צריפים של נ"מ ממלחמת העולם השנייה שימשו כמבנה הראשון של האוניברסיטה, וממשיכים לשמש אותה גם כיום.
הקשר בין המוסד שהוקם במיינץ בימי הביניים לבין המוסד שהוקם לאחר מלחמת העולם השנייה שנוי במחלוקת.
בין שני המוסדות ישנן מאה שנים שבהן לא התקיים מוסד אקדמי זה, מלבד סמינר תאולוגי ומכללה למיילדות.
הפקולטה למתמטיקה, פיזיקה ומדעי המחשב
הפקולטה לכימיה, מדעי הרוקחות וגאוגרפיה
בין בוגרי האוניברסיטה נכללים שני זוכי פרס נובל:
ורנר פורסמן - זוכה פרס נובל לרפואה בשנת 1956
פול קרוצן - זוכה פרס נובל לכימיה בשנת 1995
קלמנס ונצל פון מטרניך - דיפלומט באימפריה האוסטרית
הלמוט קוהל - קנצלר גרמניה בין השנים 1982-1998
פרנץ יוזף יונג - פוליטיקאי
אוניברסיטת מלבורן היא אוניברסיטה ציבורית הממוקמת במלבורן שבאוסטרליה.
האוניברסיטה נוסדה בשנת 1853, והיא השנייה בעתיקותה באוסטרליה (אחרי אוניברסיטת סידני ולפני אוניברסיטת אדלייד), והוותיקה ביותר בוויקטוריה.
הקמפוס הראשי ממוקם בפארקוויל שהוא פרבר פנימי צפונית למרכז העסקים הראשי של מלבורן ובנוסף ישנם מספר קמפוסי משנה ברחבי ויקטוריה.
הגוף העליון באוניברסיטה הוא מועצה הבוחרת את מנהל האוניברסיטה ואת סגן הנשיא, מנהלת את האוניברסיטה באופן שוטף ואחראית על הכוונת התקציב.
הפקולטה לרפואה, רפואת שיניים ומדעי הבריאות
דירוג QS לאוניברסיטאות: מקום 13 (2024)
האוניברסיטה שייכת ל"קבוצת השמונה", חברה בארגון האוסטרלי אוניברסיטאות אוסטרליה , ושותפה בחברה הפרטית "אסטרונומי אוסטרליה" שהיא מוסד ללא כוונת רווח שחבריה כוללים אוניברסיטאות אוסטרליות וארגוני מחקר עם יכולת מחקר משמעותית באסטרונומיה.
בנוסף, היא שייכת לקבוצה הלא רשמית בעלת הכינוי "אוניברסיטאות אבן החול' באוסטרליה.
האוניברסיטה חברה במספר ארגונים בין-לאומיים; חברה ברשת אוניברסיטאס 21, באיגוד של אוניברסיטאות חבר העמים הבריטי, בהתאגדות אוניברסיטאות האוקיינוס השקט
וברשת אוניברסיטאות אוסטרליה אפריקה המחברת בין חוקרים אנשי אקדמיה וסטודנטים משתי היבשות כדי להתמודד עם אתגרים משותפים.
מבין תלמידי האוניברסיטה או חברי הסגל שלה, ניתן למנות:
שבעה זוכי פרס נובל: : אליזבת בלקברן, סר ג'יימס מירליס, סר ג'ון אקלס, סר פרנק מקפרלן ברנט, יהושע לדרברג, הווארד וולטר פלורי, ברט זקמן.
ארבעה ראשי ממשלת אוסטרליה: אלפרד דיקין, ג'וליה גילארד, הרולד הולט ורוברט מנזיס.
חמישה מושלים כלליים: ריצ'רד קייסי, זלמן כהן, פיטר הולינגוורת', אייזק אייזקס וניניאן סטיבן.
בוגרים נוספים: קייט בלאנשט, גוטייה, ג'רמיין גריר, ג'וליאן אסאנג', ביל שורטן, מארק רגב, פורשיה דה רוסי, ריימונד גייטה, פיטר סינגר, אליזבת דביקי, אלן מורהד, ג'ון בלותל .
אוניברסיטת מזרח קרוליינה היא אוניברסיטת מחקר ציבורית, הממוקמת בעיר גרינוויל שבקרוליינה הצפונית.
זוהי האוניברסיטה הרביעית בגודלה במדינת קרוליינה הצפונית.
מוסד הלימוד נוסד בשנת 1907 כבית ספר להכשרת מורים.
בראשית המאה ה-20, מושל קרוליינה הצפונית תומאס ג'ארוויס שאף להקים מוסד להשכלה גבוהה במדינה.
רשויות צפון קרוליינה אישרו את בקשתו ובשנת 1907 הוא החל בהקמתו של בית הספר להכשרת מורים של מזרח קרוליינה.
בין הסיבות לבחירה בעיר גרינוויל הייתה מענק כספי וקרקעות שהוענקו על ידי מחוז פיט, שגרינוויל היא בירתו, לטובת הקמת מוסד הלימוד במיקום זה.
כשפתח בית הספר את שעריו פעלו בו 11 חברי סגל ולמדו בו 123 סטודנטים מהם 104 נשים.
בשנת 1921 שינה המוסד את שמו לקולג' למורים של מזרח קרוליינה.
באותה שנה גם הוענק לראשונה תואר ראשון בחינוך.
בתחילת שנות השלושים החלו להעניק במוסד גם תואר שני.
בשנת 1967 קיבל המוסד מעמד אוניברסיטה ושינה את שמו לאוניברסיטת מזרח קרוליינה, ובשנת 1975 נכללה האוניברסיטה במערכת האוניברסיטאות של קרוליינה הצפונית.
נכון לשנת 2020, מתקיימים באוניברסיטה 84 מסלולי לימוד לתואר ראשון, 70 מסלולים לתואר שני ו-13 תוכניות מחקר לדוקטורט.
באוניברסיטה מציעים גם 126 מסלולי לימודים מקוונים לתואר ולתעודה בתחומים כגון חינוך, בריאות ומנהל עסקים.
בתוכניות השונות באוניברסיטה לומדים היום כ-28,651 סטודנטים.
האוניברסיטה מחולקת לשלושה קמפוסים מרכזיים ושטחה הכולל כ-6.4 קילומטרים רבועים.
הקמפוס הראשי ממוקם במזרח האוניברסיטה ושטחו כ-2 קילומטרים רבועים.
בקמפוס כ-158 מבנים המיועדים ללימוד, מעבדות מחקר ומגורי סטודנטים.
כמו כן פועלים באוניברסיטה הקמפוס למקצועות מדעי הבריאות והקמפוס למחקר, הממוקם במערב האוניברסיטה.
באוניברסיטת מזרח קרוליינה פועלות מספר פקולטות ומחלקות בתחומים שונים:
קולג' לאמנות ומדעים: שבו מתקיימים לימודים בתחומים שונים ובהם: אנתרופולוגיה, לימודי אסיה, ביולוגיה, כימיה, לימודים קלאסיים, לימודי מגדר, גאוגרפיה, גאולוגיה, היסטוריה, פילוסופיה, פיזיקה, פסיכולוגיה, סוציולוגיה, לימודי ביטחון ותחומים נוספים.
קולג' למדעי הבריאות: בקולג' נלמדים המקצועות: ביוסטטיסטיקה, מדעי המעבדה הרפואית, הפרעות בתקשורת, ניהול מערכות בריאות, מדעי התזונה, ריפוי בעיסוק, פיזיותרפיה ולימודי התמכרות ושיקום.
לומדים בו כיום כ-1,500 סטודנטים במסלולים השונים.
מתוך מוסדות הלימוד במדינת קרוליינה הצפונית, מוסד זה מכשיר את המספר הגדול ביותר של אנשי מקצוע פרא רפואיים למערכת הבריאות המקומית במדינה.
קולג' לניהול: בקולג' לניהול נלמדים המקצועות: חשבונאות, כלכלה, ניהול, ניהול מערכות מידע, שיווק ושרשרת אספקה.
פועלים בו גם בית הספר ליזמות ובית הספר לניהול מלונאות ותיירות.
תואר הבוגר מוענק בקולג' משנת 1967, ותואר המוסמך משנת 1976.
קולג' לחינוך: הקולג' לחינוך הוא הקולג' הוותיק ביותר במוסד הלימוד.
מתקיימות בו תוכניות להכשרת מורים ואנשי הוראה נוספים, כגון יועצים חינוכיים ומידענים.
בין התחומים הנלמדים בקולג' נכללים לימודי חינוך יסודי, לימודי הוראת אנגלית, לימודי הוראת מחוננים, לימודי ייעוץ חינוכי, לימודי הוראת מתמטיקה, לימודי הוראת מדעים, חינוך מיוחד ותוכניות נוספות.
קולג' להנדסה וטכנולוגיה: בין המסלולים הנלמדים בקולג' נכללים לימודי מדעי הסביבה ואנרגיות מתחדשות, לימודי מדעי המחשב, לימודי הנדסה ולימודי מערכות טכנולוגיות.
בתחום ההנדסה מתקיימים בין היתר מסלולים בהנדסת תוכנה, חשמל, מכונות וסביבה.
בקולג' נלמדות תוכניות בוגר ומוסמך.
קולג' לאמנות ותקשורת: בקולג' פועלים מספר בתי ספר ובהם בית הספר לאמנות ועיצוב, בית הספר לתקשורת, בית הספר למוזיקה ובית הספר לתיאטרון ומחול.
בית הספר לסיעוד: בית הספר לסיעוד הוקם בשנת 1959. מתקיימות בו תוכניות לתואר ראשון ושני בסיעוד.
בית הספר לרפואה: בית הספר לרפואה הוקם בשנת 1967. בבית הספר מושם דגש על הכשרת רופאים למערכת הבריאות המקומית בצפון מזרח קרוליינה ובפרט בקהילות במרחב הכפרי ובקהילות מוחלשות.
בית הספר לרפואת שיניים: הוקם בשנת 2011. בית הספר מפעיל מספר מרכזי למידה בקהילות מוחלשות ברחבי קרוליינה הצפונית שבהם הסטודנטים מתלמדים במהלך לימודיהם.
באוניברסיטה פועלים מספר מכוני מחקר ומרכזי מחקר בתחומי מדעי החיים והבריאות, הרפואה, הניהול והחינוך.